**NOTĂ INFORMATIVĂ**

**la proiectul hotărârii Guvernului ce operează unele modificări și completări în unele hotărâri ale Guvernului**

**1. Temei pentru elaborare.**

Proiectul prezentei hotărâri este realizat în vederea executării art. 173 alin. (3) din Acord de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, ratificat prin Legea nr. 112 din 02.07.2014 (*Monitorul Oficial al Republicii Moldova, 2014, nr. 185-199, art. 442*) cu scopul de asigura conformarea la principiile și practica prevăzută de Uniunea Europeană privind cerințele față de produsele industriale.

Proiectul sus-menționat are drept scop alinierea prevederilor Reglementărilor tehnice naționale la acquis-ul european, precum și actualizarea acestora în condiția ultimelor modificări și completări efectuate în actele normative în domeniu.

**2. Generalități.**

În contextul apropierii reglementărilor tehnice, a standardelor și cadrului normativ referitor la evaluarea conformității, au fost efectuate modificări în Legea nr. 235 din 01.12.2011 privind activitățile de acreditare și de evaluare a conformității și Legea nr. 420-XVI din 22.12.2006 privind activitatea de reglementare tehnică, în același timp a fost adoptată Legea nr. 20 din 04.03.2016 cu privire la standardizare națională, iar Hotărârea Guvernului nr. 49 din 15.01.2013 cu privire la aprobarea Regulamentului privind procedurile de evaluare a conformității produselor industriale din domeniul reglementat (module) a pierdut actualitate.

Astfel, reieșind din modificările efectuate în actele normative din domeniul infrastructurii calității, a fost elaborat proiectul hotărârii Guvernului ce operează unele modificări și completări în unele hotărâri ale Guvernului.

Proiectul are ca obiectiv evitarea interpretărilor eronate ce țin de activitatea organismelor de evaluare a conformității notificate și procedurii de recunoaștere în vederea notificării, precum și ajustarea Reglementărilor tehnice la modificările și completările efectuate în actele normative din domeniu.

**3. Principalele prevederi ale proiectului.**

Proiectul în cauză efectuează modificări și completări din punct de vedere tehnic, dar nu aduce schimbări esențiale în Hotărârea Guvernului nr.130 din 21.02.2014 cu privire la aprobarea Reglementării tehnice “Mașini industriale”, Hotărârea Guvernului nr. 368 din 12.06.2015 pentru aprobarea Reglementării tehnice privind punerea la dispoziție pe piață a recipientelor similare sub presiune, Hotărârea Guvernului nr. 408 din 16.06.2015 pentru aprobarea Reglementării tehnice privind punerea la dispoziție pe piață a mijloacelor de măsurare, Hotărârea Guvernului nr. 744 din 22.10.2015 pentru aprobarea Reglementării tehnice privind instalațiile pe cablu care transportă persoane, Hotărârea Guvernului nr. 745 din 26.10.2015 pentru aprobarea Reglementării tehnice “Punerea la dispoziție pe piață a echipamentelor electrice destinate utilizării în cadrul unor limite de tensiune”, Hotărârea Guvernului nr. 807 din 29.10.2015 pentru aprobarea Reglementării tehnice “Compatibilitatea electromagnetică a echipamentelor”, Hotărârea Guvernului nr. 808 din 29.10.2015 pentru aprobarea Reglementării tehnice privind siguranța jucăriilor, Hotărârea Guvernului nr. 1333 din 14.12.2016 pentru aprobarea Reglementării tehnice privind punerea la dispoziție pe piață a echipamentelor sub presiune, Hotărârea Guvernului nr. 1329 din 13.12.2016 cu privire la aprobarea Reglementării tehnice “Aparate consumatoare de combustibili gazoși” și Hotărârea Guvernului nr. 08 din 21.01.2016 cu privire la aprobarea Reglementării tehnice privind ascensoarele și componentele de siguranță pentru ascensoare care necesită să fie modificate.

Totodată, în scopul de a evita crearea barierelor tehnice și îndeplinirea angajamentelor Acordului cu privire la Zona de Liber Schimb Aprofundat și Cuprinzător, modificările propuse vin să elimine discordanțe dintre Reglementările tehnice naționale și documentele europene de bază.

**4. Măsuri instituționale și organizaționale pe care le implică actul elaborat.**

Proiectul nu prevede instituirea unei autorități sau instituții noi pentru implementarea prevederilor stabilite.

**5. Fundamentarea economico-financiară.**

Mijloace financiare din bugetul de stat pentru implementarea prevederilor proiectului de hotărâre nu se percep.